**Bun venit, Toamnă!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bun venit, Toamnă!...

Bun venit, Toamnă bogată

De bunătăţi fiind încărcată!

Te-aşteaptă, iată, truditorii,

Să strângă roadele sudorii,

Care-ntre spini şi pălămidă

Vegheatu-le-au vara toridă.

Ei au lucrat din greu ogorul

Şi au sperat să vadă sporul

Lucrării lor, ce-au semănat

Când timp va fi de recoltat,

Când clipe sfinte-n bucurii

Revarsă-n picuri Ploi Târzii.

Când acum roadele strâng

De bucurii cu lacrimi plâng,

Că au ce pune în hambare

Din truda aspră cu sudoare,

Multele roade ce-au cules,

Răsplata muncii ce-au ales.

Şi când în scumpa veşnicie

Cei sfinţi la masă or să fie,

S-or bucura, fără-ncetare

La cea mai mare adunare

A roadelor, când ele toate

S-or reîntregi, -n eternitate.

Flavius Laurian Duverna